Ribe Stifts Adresseaviser, 1834-07-29
Frankerig. Moniteuren af 18de d. M. indeholder en Ordonnants, ved hvilken Marskalk, Grev Gerard, Pair af Frankerig, er udnævnt til Krigsminister og Conseils Præsident istedetfor Marskal Soult, hvis Ansøgning om Afsked Kongen har antaget. Moniteuren ledsager Ordonnantsen med den bemærkning, at Marskal Soult allerede i længere Tid havde bebudet sin Udtrædelse af Cabinettet, fordi hans ved fireaarigt Arbeide og mange vigtige Tjenester svækkede Sundhed bød ham at begive sig til Rolighed. Den 17de, siger Regjeringsbladet videre, indgav han sin Ansøgning; Kongen bevilgede den, men med dyb Bedrøvelse; Marskal Gerard blev udnævnt til hans Eftermand; Armeen kan ikke faae nogen bedre Chef, eiheller Ministeriet nogen værdigere Præsident. Da samtlige Regjeringsblade endnu ganske nylig have glædet sig over Marskalk Soults fortræffelige Sundhedstilstand, der aldrig havde været bedre end nu, saa finder den i Moniteuren anførte Grund slet ingen Tiltro. Nogle Blade, deriblandt Temps og Constitutionel, ere af den Mening, at man længe har ønsket at blive Marskalken qvit, fordi hans umættelige Creditfordringer og Ringeagt for constitutionelle Former vilde vække det nye Kammers Uvillie. Derfor havde man idelig opponeret imod ham i Cabinettet og ved alle Leiligheder ladet ham staae alene, indtil han endelig mærkede, man var kjed af ham, og derfor valgte hellere at tage end at faae sin Afsked. Temps seer deri en Triumph for det nye Kammer, hvorom Regjeringen forud maa vide, at det vil tage sig alvorlig af Constitutionen, siden det har formaaet at give Marskalken Banesaar, inden det endnu kom i Kast med ham. Coureren derimod er bange for, at Regjeringen vil indbilde det nye Kammer, at naar kun den ødsle Marskal er borte, vil Økonomien komme af sig selv, og saaledes opnaae at faae Alt, hvad der be gjæres af Kammeret, bevilget. Handelstidenden og National ansee Striden om Gouvernementspostens Besættelse i Algier for Hovedgrunden til Marskalkens Udtrædelse. Jfølge en anden Mening havde Soult paastaaet, at en Jntervention i Spanien ufortøvet burde iværksættes, medens de øvrige Ministre havde meent, at man maatte oppebie officiel Beretning om D. Carlos's Ankomst og om den Modtagelse, han fandt. Qvotidienne kaldet hans Afskedigelse et Forsoningsoffer for det forvovne Sprog, han i denne Anledning har vovet at bruge imod fremmede Magters Repræsentanter, og anseer derfor hans ufrivillige Udtrædelse som en, hele Europa given Erklæring, at den franske Regjering vil have den fameuse QuadrupleAlliance betragtet som Nul og Jntet. - Disse forskjellige Meninger bekæmper Journal de Paris, og faaer derved Leilighed til at give den ovenfor omtalte Erklæring om Jnterventionen. Hvorledes det nu end egentlig hænger sammen dermed, synes Saameget at være vist, at der er Jngen, som begræder Tabet, til hvilken Ligegyldighed National angiver Grundene i en opbyggelig Ligprædiken over Marskalkens Ministerium. - Hvad nu hans Eftermand, Marskal Gerard, angaaer, da er der kun een Dom om hans gode Hensigter, hads Redelighed, hans Uegennyttighed og hans militære Hæder; men ligesaa enige ere og alle de uafhængige Blade i at frakiende ham Dygtighed til den Post, han nu beklæder, og det formedelst fuldkommen Mandel paa politisk Selvstændighed, Bøielighed uden Lige, og dertil endnu en Træghed, som han tilstrækkelig skal have lagt for Dagen under sin Forvaltning af Krigsministeriet i de første Maaneder efter Juli Revolutionen. Det hedder endnu, at han i Følelsen af sin egen Uformuenhed skal have forlangt en Understatssecretær i Krigsdepartementet, og at man dertil har udseet General Haxo eller Gen. St. Cyr Nugues. Men just disse ovennævnte Egenskaber, mene Oppositionsbladene, have foraarsaget, at man kastede Øinene paa Marskalk Gerard; thi Soult havde dog endnu alt for megen Selvstændighed til at lade sig føre, hvorhen man vilde. Messager sammenligner det nye franske med det nye engelske Ministerium, og formener, at Frankerig og Engelland under Gerard og Melbourne ville hensynke i en Uvirksomheds Tilstand, der vil forhindre ethvert rask Skridt under de Forviklinger, der forestaae. Andre Blade love sig store Ting af GerardsMinisterium og undskylde hans tidligere Mangel paa Virksomhed med en Øiensvaghed, hvoraf han den Gang led, og som truede med fuldkommen Blindhed. - Den forrige polske Finantsminister, Fyrst Lubeski er ankommen fra Petersburg, man formoder, for at underhandle om en gammel Gjæld til Polen og maaskee om de polske Flygtningers Tilbagekomst. (De øvrige udenlandske Efterretninger følge næste Gang.)